  Виталий Пронин Кылем дышетскон арын «Удмурт дунне» газет но УдГУ-ысь Удмурт кылосбуръя, финно-угроведениея но журналистикая институт егит журналистъёслы школа радъяз вал. Туэ со радъяськоз на-а? Кызьы отчы пыриськыны луэ? Алнаш ёросысь Муважи школаысь дышетӥсьёс Валэктэ журналистикая кафедралэн кивал-тӥсез Дмитрий Анатольевич Ефремов:- «Егит журналист» школае витиськом 9-тӥ-11-тӥ классъёсын дышетскисьёсты. Гожтӥськыны луоз, ми доры, журналистикая кафедрае яке dmitjef@udm.ru, kaf.zhur.udgu@mail.ru почта пыр, вазиськыса. Нырысетӥ пумиськонмы луоз 1-тӥ ноябре 11.30 часын журналистикая кафедраын (2-тӥ корпус, 103-тӥ аудитория).Та школа малпамын вал удмурт журналистъёсты дасян ужез ӟечгес радъян понна. Туала вакытэ журналистика ӧре туж ӧжыт удмурт пиналъёс дышетскыны пыро. Нош азьвыл сыӵе аръёс но вал, куке 2 группа усьтӥськылӥз: нимаз ӟуч но удмурт студентъёслы. Берло аръёссэ бюджет интыосты кулэстэмен, одӥг гинэ группа кылиз.Журналистикая школа нырысьсэ усьтӥськиз кылем арын. Пиналъёс, кинъёс асьсэзыз журналистикаын адӟо, газетъёсы, журналъёсы гожъясько, татчы лыктыса, тодон-валанзэс узырмытыны быгато. Быдэс ар ӵоже дышетскыса, соослэн ми дорын, Удмурт кылосбуръя, финно-угроведениея но журналистикая институтын журналистикая ӧрын, тодон-валанзэс будэтыны мылкыдзы ӝутскоз шуыса, оскиськом. Озьы ик соос журналистикая олимпиадае но пыриськыны быгато (мукет пиналъёс сямен ик), сое ми таяз арын 2-тӥ ползэ радъяломы ни. Олимпиадаын вормемъёслы ЕГЭ вӧзы ватсаса баллъёс сётӥсько. Та пумысен тросгес тододы f-uffu.udsu.ru вотэс бамысьтымы.  